
ROMANIA                                                                                                                

JUDETUL TIMIS

MUNICIPUL TIMISOARA                                                                            
PRIMAR
Nr.  SC2021 – 31489/15.11.2021
REFERAT DE APROBARE A PROIECTULUI DE HOTARARE

    cu privire la  stabilirea taxei pentru acord unic si a taxelor speciale stabilite  in domeniul urbanismului si a amenajarii teritoriale  pentru anul 2022
          Prin modificarile la Legea 50/ 1991, republicata, prin Legea nr. 193/ 28.10.2019   se stabilesc noi proceduri, simplificate, privitor la metodologia de obtinere a avizelor/ autorizatiilor  necesare pentru autorizarea lucrarilor de constructii – lucrari prin care se realizeaza/se edifica constructii si se desfiinteaza constructii  - proceduri care sa asigure atingerea obiectivelor institutiei intr-un mod eficient, eficace si economic.

          Art. 45 alin. 1^1 din  Legea nr. 50 /1991, republicata,  privind autorizarea executarii lucrarilor de constructii,   arata urmatoarele :
“(1^1) Autorităţile administraţiei publice de la nivel judeţean şi de la nivelul municipiilor reşedinţă de judeţ competente au obligaţia de a organiza în cadrul structurilor de specialitate Comisia pentru acord unic, denumita in continuare C.A.U., in vederea obtinerii,   contra cost în condiţiile legii, la cererea solicitantului, a avizelor şi acordurilor necesare autorizării executării lucrărilor de construcţii prin emiterea acordului unic, pe baza documentaţiei pentru autorizarea executării lucrărilor de construire/desfiinţare, însoţită de documentaţiile tehnice de avizare specifice, depuse în format electronic.”
               Prin Hotararea Consiliului Local nr. 284/ 31.07.2020 s-a aprobat constituirea Comisiei de Acord Unic in structura Arhitectului sef din cadrul aparatului de specialitate al Primarului Municipiului Timisoara, de asemenea, s-a aprobat Protocolul de colaborare intre Primaria Municipiului Timisoara si societatile/institutiile cu atributii in emiterea avizelor/acordurilor necesare pentru obtinerea autorizatiilor de construire. 
             Codul Administrativ aprobat prin OUG nr. 57/ 2019 prevede  faptul ca primarul exercita atributii privind serviciile publice asigurate cetatenilor, de interes local, respectiv coordoneaza  realizarea serviciilor publice de interes local prin intermediul aparatului de specialitate sau prin intermediul organismelor  prestatoare de servicii publice si de utilitate publica de interes local, de asemenea emite avizele, acordurile si autorizatiile date in competenta sa prin lege. 
              Legiuitorul stabileste prin art. 45 alin. 1^14 din  Legea nr. 50 /1991, republicata,  ca si responsabilitate a Consiliului Local de stabilire a taxei pentru emitere acord unic in contrapartida serviciilor prestate cetatenilor de catre aparatul de specialitate al Primarului in ceea ce priveste indeplinirea conditiilor legale de avizare/autorizare/emitere acord unic  :
“(1^14) În vederea emiterii acordului unic prin intermediul C.A.U., pentru emiterea autorizaţiilor de  construire, consiliile judeţene şi locale vor stabili taxe în condiţiile legii.”
              Prin Legea nr. 273 din 29 iunie 2006  privind finanţele publice locale se stabilesc principiile, cadrul general şi procedurile privind formarea, administrarea, angajarea şi utilizarea fondurilor publice locale, precum şi responsabilităţile autorităţilor administraţiei publice locale şi ale instituţiilor publice implicate în domeniul finanţelor publice locale .
Articolul 5 din Legea 273/2006 arata :
“Veniturile şi cheltuielile bugetelor locale

(1)Veniturile bugetare locale se constituie din:

a)venituri proprii, formate din: impozite, taxe, contribuţii, alte vărsăminte, alte venituri şi cote defalcate din impozitul pe venit;”
Articolul 16 din Legea 273/2006 arata : 

“Principiul autonomiei locale financiare

(1)Unităţile administrativ-teritoriale au dreptul la resurse financiare suficiente, pe care autorităţile administraţiei publice locale le pot utiliza în exercitarea atribuţiilor lor, pe baza şi în limitele prevăzute de lege.
(2)Autorităţile administraţiei publice locale au competenta stabilirii nivelurilor impozitelor şi          taxelor locale, în condiţiile legii.”
             In ceea ce priveste taxele speciale, pentru functionarea unor servicii publice locale create in interesul persoanelor fizice si juridice, Consiliul Local poate adopta taxe speciale, in conformitate cu prevederile art. 484 din Legea nr. 227/2015 privind Codul Fiscal. 

De asemenea, articolul 30 din Legea nr. 273/2006 privind finantele publice locale arata : 

 “(1)Pentru funcţionarea unor servicii publice locale, create în interesul persoanelor fizice şi juridice, consiliile locale, judeţene şi Consiliul General al Municipiului Bucureşti, după caz, aprobă taxe speciale.
(2)Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii.
(3)Prin regulamentul aprobat de autorităţile deliberative se vor stabili domeniile de activitate şi condiţiile în care se pot institui taxele speciale, modul de organizare şi funcţionare a serviciilor publice de interes local, pentru care se propun taxele respective.
(4)Hotărârile luate de autorităţile deliberative, în legătură cu perceperea taxelor speciale de la persoanele fizice şi juridice plătitoare, vor fi afişate la sediul acestora şi publicate pe pagina de internet sau în presă.”
                 Se propune instituirea prin proiectul de hotarare pentru anul 2022 a taxelor speciale  care se regasesc in Anexa 1.1 - Nota de fundamentare unde se regaseste cuantumul sumelor propuse si  in Anexa 1.2 – Regulament privind modul de instituire si utilizare a taxelor speciale in cadrul Directiei Generale Urbanism si Planificare Teritoriala.  

                  Prin HCL nr. 487/23.12.2020 s-a stabilit nivelul taxelor speciale pentru anul 2021 iar prin HCL 488/ 23.12.2020 s-a stabilit nivelul taxei pentru acord unic pentru anul 2021 in suma de 300 lei.  

                  Avand in vedere faptul ca hotararea privind stabilirea impozitelor si taxelor locale se emite anual, se impune stabilirea de catre Consiliul Local a taxei pentru acord unic si a taxelor speciale  incasate de catre Directia Generala Urbanism si  Planificare Teritoriala pentru anul 2022. 

                 Avand in vedere prevederile legale mai sus enuntate precum si necesitatile bugetare la nivel local,  propunem, incepand cu data de 01.01.2022 instituirea taxei pentru acord unic in suma de 300 lei, taxa care se va face venit la bugetul local al Municipiului Timisoara.                                

             In ceea ce priveste taxele speciale reglementate de art. 484 din Legea nr. 227/2015 privind Codul Fiscal - se propune instituirea prin acest proiect de hotarare a taxelor speciale incasate in cadrul Directiei Generale Urbanism si Planificare Teritoriala pentru anul 2022, taxe care se regasesc in Anexa 1 la proiectul de hotarare.

            Nota de fundamentare si Regulamentul privind stabilirea si aplicarea taxelor speciale sunt prevazute in Anexa 1.1. si Anexa 1.2. la prezenta hotarare.
             In ceea ce priveste cazurile de scutiri de la plata taxelor speciale prevazute la art. 485 alin. 1 din Codul Fiscal, actualizat, pentru anul 2022 se propune acordarea urmatoarelor scutiri de la plata taxelor speciale instituite conform art. 484 din Codul Fiscal, actualizat pentru urmatoarele persoane fizice si juridice : 
a)veteranii de război, văduvele de război şi văduvele nerecăsătorite ale veteranilor de război;
b)persoanele prevăzute la art. 1 al Decretului-lege nr. 118/1990, republicat, cu modificările şi completările ulterioare, şi persoanele fizice prevăzute la art. 1 din Ordonanţa Guvernului nr. 105/1999, aprobată cu modificări şi completări prin Legea nr. 189/2000, cu modificările şi completările ulterioare;
c)instituţiile sau unităţile care funcţionează sub coordonarea Ministerului Educaţiei şi Cercetării Ştiinţifice sau a Ministerului Tineretului şi Sportului, cu excepţia incintelor folosite pentru activităţi economice;
d)fundaţiile înfiinţate prin testament, constituite conform legii, cu scopul de a întreţine, dezvolta şi ajuta instituţii de cultură naţională, precum şi de a susţine acţiuni cu caracter umanitar, social şi cultural;
e)organizaţiile care au ca unică activitate acordarea gratuită de servicii sociale în unităţi specializate care asigură găzduire, îngrijire socială şi medicală, asistenţă, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte persoane aflate în dificultate, în condiţiile legii;
f)persoanele cu handicap grav sau accentuat, persoanele încadrate în gradul I de invaliditate şi reprezentanţii legali ai minorilor cu handicap grav sau accentuat şi ai minorilor încadraţi în gradul I de invaliditate.   
  
In concluzie,  avand in  vedere cele expuse,  propunem emiterea de catre  Consiliul Local al Municipiului Timisoara a hotararii privind stabilirea taxei pentru acord unic in suma de 300 lei si a taxelor speciale incasate in cadrul Directiei Generale Urbanism si Planificare Teritoriala pentru anul 2022, conform proiectului de hotarare, Anexa 1.  

